Poziv za podnošenje zahtjeva za financiranje/sufinanciranje zaštite vanjskih dijelova građevina od grafita
01.10.2026.
Pozivaju se vlasnici građevina, predstavnici suvlasnika i upravitelji zgrada da podnesu zahtjev za financiranje/sufinanciranje zaštite vanjskih dijelova građevina od grafita sukladno Odluci o zaštiti građevina od grafita (Službeni glasnik Grada Zagreba 24/26). 

a) Financirati u 100 %-tnom iznosu:
- uklanjanje grafita- nanošenje zaštitnog antigrafitnog premaza na svim vanjskim dijelovima građevine uz obvezu postavljanja videonadzora radi zaštite vanjskog dijela građevine
- interventnu sanaciju za građevinu na kojoj je ponovno neovlašteno ispisan grafit nakon provedene mjere zaštite građevine od grafita

b) Sufinancirati:

- nabavu kamera i/ili tehničkog uređaja za videonadzor uličnog pročelja, a najviše do 1.300,00 eura s PDV-om po građevini,

- nabavu kamera i/ili tehničkog uređaja za videonadzor ostalih pročelja, a najviše do 400,00 eura s PDV-om po svakom pročelju.


Zahtjev mogu podnijeti:
- vlasnici građevina,
- predstavnici suvlasnika,
- upravitelji zgrade ako prema posebnom propisu zgrada mora imati upravitelja zgrade.

Podnošenje zahtjeva i popis dokumentacije koju je potrebno priložiti uz zahtjev: Zahtjev se podnosi putem online aplikacije objavljene na web stranicama Grada Zagreba 
Zahtjev sadrži:

1. podatke o vlasniku / predstavniku suvlasnika građevine (ime i prezime, odnosno naziv i sjedište pravne osobe, OIB, za pravnu osobu i MB, adresu, broj telefona, broj mobitela, adresu elektroničke pošte (e-mail), broj računa IBAN),
2. podatke o upravitelju zgrade (naziv i adresu upravitelja zgrade, izvadak iz sudskog ili obrtnog registra, ime i prezime osobe ovlaštene za zastupanje upravitelja zgrade, broj telefona, broj mobitela, adresu elektroničke pošte (e-mail),
3. adresu građevine,
4. naznaku mjere zaštite od grafita: uklanjanje grafita (čišćenje, bojenje i drugu tehnologiju uklanjanja) i nanošenje zaštitnog antigrafitnog premaza i/ili postavljanje videonadzora radi zaštite vanjskog dijela građevine,
5. opis postojećeg stanja vanjskog dijela građevine s fotografijom,
6. dokaz o pravu vlasništva građevine u originalu ili ovjerenoj preslici odnosno presliku međuvlasničkog ugovora,
7. ovjerenu izjavu vlasnika, predstavnika suvlasnika ili upravitelja zgrade (sukladno međuvlasničkom ugovoru koji je izabran natpolovičnom većinom) da neće od Grada Zagreba potraživati naknadu štete ako do štete dođe prilikom izvođenja radova zbog nedostataka na građevini koji nisu mogli biti poznati izvođaču radova i nadležnom tijelu,
8. za postavljanje videonadzora izjavu za ugradnju tehničke opreme prema minimalno tehničkim specifikacijama iskazanim u Prilogu 1. koji je sastavni dio ove odluke i da se prihvaća postava videonadzora prema mišljenju odnosno dopuštenju gradskog upravnog tijela nadležnog za kulturnu baštinu i prirodu ako građevina ima svojstvo kulturnog dobra ili se građevina nalazi na području zaštićene kulturno-povijesne cjeline ili zaštićenih dijelova prirode prema Prilogu 2. koji je sastavni dio ove odluke,
9. suglasnost podnositelja zahtjeva za interventnu sanaciju.

Postupak odobravanja financiranja/sufinancirnja zaštite građevina od grafita 

Nadležno tijelo utvrđuje potpunost zahtjeva i ocjenjuje dopušta li stanje građevine traženu mjeru zaštite. Prema smjernicama iz priloga Odluke nadležno tijelo utvrđuje ima li građevina svojstvo kulturnog dobra, nalazi li se na području zaštićene kulturno-povijesne cjeline ili u obuhvatu zaštićenih dijelova prirode. Gradonačelnik donosi zaključak o utvrđivanju građevina na kojima se provode mjere zaštite vanjskih dijelova od grafita, na prijedlog nadležnog tijela. Nadležno tijelo odbit će zahtjev za uklanjanje grafita i nanošenje zaštitnog antigrafitnog premaza ako se mjera zaštite ne može provesti zbog stanja građevine.
Ako je podnositelj zahtjeva odustao od ranijeg zahtjeva, može podnijeti novi zahtjev sukladno odredbama ove odluke. Financiranje interventne sanacije može se ostvariti ako podnositelj zahtjeva u roku od 24 sata od ponovnog neovlaštenog ispisivanja podnese prijavu za interventnu sanaciju.
 
Nadležno tijelo obavijestit će podnositelja zahtjeva kojima je odobreno sufinanciranje videonadzora da će se izvršiti  povrat sredstva nakon dostave:
- izjave ovlaštene osobe (revidenta) s fotodokumentacijom obavljenih radova kojom potvrđuje da je mjera zaštite izvršena 

- dokaza o obavljenom plaćanju (račun i drugo) u originalu. 
[bookmark: _GoBack]
Grad Zagreb ovlaštenu osobu (stručni nadzor) odabire prema posebnim propisima o javnoj nabavi.

Mjere zaštite vanjskih dijelova građevina od grafita provode se sukladno osiguranim proračunskim sredstvima Grada Zagreba.  

Link za Odluku 
Link za zahtjev
Link izjava videonadzor
Link izjava o nepotraživanju naknade
Lik suglasnost za interventnu sanaciju

Zahtjev možete podnijeti i putem online aplikacije kojoj možete pristupiti na poveznici ili QR kodu u nastavku.

